Geboei….om te Bloei Projek | The Bulletin
Home Community news Geboei….om te Bloei Projek
Om ŉ bloedskenker te wees, moet jy tussen die ouderdom van 16 en 65 wees, meer as 50kg wees en ŉ veilige en gesonde leefstyl lei.
Dis weer tyd vir die jaarlikse Geboei…om te bloei-projek.
Die Skenkerkomitee van Teksa Bloeddiens daag almal uit om te kom bloed skenk by Secunda Bloeddiens tydens hulle spesiale Geboei…om te bloei-promosie op 14 Oktober.
Secunda Bloeddiens sal oop wees vanaf 08:00 – 13:30, en die teiken is om 100 eenhede bloed in te samel. Lede van die publiek gaan gevangene geneem word en mag eers vrygelaat word as hulle 10 skenkers kan kry om vir hulle bloed te skenk op 14 Oktober.
Volgens SANBS is dit dikwels moeilik is om bloedvoorrade op die vereiste vlak te hou. Die behoefte aan bloed oorskry dikwels die skenkings, omdat gereelde bloedskenkers die daad afstel soos wat hulle besiger raak met planne en aktiwiteite.
“Hospitaalpasiënte veg steeds teen kanker, herstel van motorongelukke en sterk aan ná lewensreddende operasies. Iemand daar buite wag altyd op daardie bloedproduk om hul lewe te red,” volgens Dot Prinsloo, skakelbeampte; Teksa, Mpumalanga-streek
Drink asseblief baie vloeistof en eet ‘n gebalanseerde maaltyd voor skenking.
Previous articleWorkshop hosted for small tourism businesses during tourism month
Next articleSAWV hou gedenkdiens